./data/phi0914/phi00144/phi0914.phi00144.perseus-lat1.xml
Titus Livius (Livy)
inde oratores cum caduceo ad       Paulum misit  interim Hippias et Midon et Pantauchus, principes amicorum regis,       Beroea, quo ex acie confugerant, ipsi ad consulem profecti Romanis se dedunt             hoc idem et alii deinceps metu       perculsi parabant facere  consul nuntiis victoriae Q Fabio filio et L Lentulo et Q Metello cum litteris Romam missis spolia iacentis hostium exercitus       peditibus  concessit,  equitibus praedam       circumiecti agri, dum ne amplius duabus noctibus a castris abessent  ipse       propius mare ad Pydnam castra movit   Beroea       primum, deinde Thessalonica et Pella et deinceps omnis ferme Macedonia intra       biduum dedita   Pydnaei, qui proximi erant,       nondum miserant legatos; multitudo incondita plurium simul gentium turbaque, quae ex acie fuga in unum conpulsa erat, consilium et       consensum civitatis inpediebat; nec clausae modo portae, sed etiam inaedificatae       erant   missi Midon et Pantauchus sub muros ad       conloquium Solonis, qui praesidio praeerat; per eum emittitur militaris turba        oppidum deditum militibus datur diripiendum         Perseus, una tantum spe Bisaltarum auxilii temptata, ad quos nequiquam miserat       legatos, in contionem processit Philippum secum filium habens,  ut et ipsos Amphipolitanos et equitum peditumque, qui       aut se persecuti aut fuga eodem delati erant, adhortando animos confirmaret             sed  aliquotiens dicere incipientem cum lacrimae praepedissent, quia ipse       hiscere nequiit, Euandro Cretensi editis, quae agi cum multitudine vellet, de       templo descendit   multitudo sicut ad       conspectum regis fletumque tam miserabilem et ipsa ingemuerat lacrimaveratque,       ita Euandri orationem aspernabatur; et quidam ausi sunt media ex contione       succlamare ‘abite hinc, ne, qui pauci supersumus, propter vos pereamus ’ horum       ferocia vocem Euandri clausit   rex inde domum       se recepit pecuniaque et auro argentoque in lembos, qui in Strymone stabant,       delatis et ipse ad flumen descendit   Thraces       navibus se committere non ausi domos dilapsi et alia militaris generis turba;       Cretenses spem pecuniae secuti  et quoniam in dividendo plus offensionum quam       gratiae erat, quinquaginta talenta iis posita sunt in ripa diripienda             ab hac direptione cum per tumultum naves       conscenderent, lembum unum in ostio amnis multitudine gravatum merserunt             Galepsum eo die, postero       Samothracam, quam petebant, perveniunt; ad duo milia talentum pervecta eo       dicuntur